Amsulɣu : Nekk qqaren-iyi Carqi Salima, deg leεmer-iw 52 n sna, d tameṭṭut n wexxam xedmeɣ ccɣel-iw daya, ad am-d-iniɣ acu ḥemleɣ ad ččeɣ. Ad am-d-bduɣ s tesfuṛut nxeddem-itt-id s lxeḍra tin tebγiḍ tella lbaṭaṭa, zrudiyya, lubyan n leqbayel azegzaw d txessayt ; ad tt-nceqcer ad tt-negzem akk d tamecṭuḥt ; ad tt-nmelleḥ ad tt-nerr γer tsuksut d ṭabaqat ad nezwir zrudiyya, ad as-nernu lubyan, lbaṭaṭa, imir d taxessayt d lebṣel d aneggaru. D acu kan ad as-nezwir snat n tfarciḍin ɣer lqaε akken ur tt-id-ttalin ara waman imir ad tt-neqfel sufella n tasilt ad d-tfuṛ. Mi tewwa ad tt-id-nekkes γer ǧefna imir ad d-nesfuṛ seksu ad as-t-nernu sufella ad tt-nerwi ad tt-nedhen. Ma nebɣa ad tt-id-nseww s leqlum ad ten-negzem ad ten-nernu sufella n zrudiyya yerna ad as-nexdem ciṭuḥ n lkesber akked lexliε.